Előterjesztés Zalakaros Város Önkormányzata Képviselőtestületének 2023. május 25-ei ülésére
Tárgy: Tájékoztató adóügyi feladatok 2022. évi ellátásáról
Előterjesztést készítette:
Magyarné Mazzag Nikolett adóügyi ügyintéző 
Mándliné Nagy Erika adóügyi ügyintéző
Tisztelt Képviselő-testület!

A helyi önkormányzatok és szerveik, a köztársasági megbízottak, valamint egyes centrális alárendeltségű szervek feladat- és hatásköreiről szóló 1991. évi XX. törvény 138. § (3) bekezdésének g) pontja szerint a képviselő-testület a jegyző beszámoltatása útján ellenőrzi az adóztatást, a h) pontja alapján tájékoztatja a lakosságot a helyi adókból származó bevételek összegéről. A jogszabályi előírásoknak eleget téve ezúton tájékoztatjuk a képviselőtestületet a 2022. évi adóztatási tevékenységről.
Az adóztatás keretét az Alaptörvény, illetve annak felhatalmazása alapján a helyi adókról szóló 1990. évi C. törvény (a továbbiakban: Htv.), míg a tényleges adókötelezettséget a Htv. felhatalmazása alapján megalkotott helyi rendeletek határozzák meg.

Új adómérték megállapítására, települési adó bevezetésére 2022. évi hatállyal nem került sor.
 A helyi adókról szóló 18/2015. (IX.11.) önkormányzati rendelet (a továbbiakban: Ör.) rendelet 2022. november hónapban került módosításra, mely 2023. január 1-i hatállyal módosítja az idegenforgalmi adó és a magánszemélyek kommunális adójának mértékét. 

A helyi adókról szóló 1990. évi C. törvényben kapott felhatalmazás alapján a terület és településfejlesztés, a lakossági ellátás színvonalának javítása az idegenforgalmi feladatok ellátásához szükséges forrás megteremtése és az arányos közteherviselés érvényesítése érdekében 




- építményadó





- magánszemélyek kommunális adója





- idegenforgalmi adó





- helyi iparűzési adó

került bevezetésre az Önkormányzat illetékességi területére.
Zalakaros Város Önkormányzatának feladatellátását a saját bevételek – ennek legjelentősebb része a helyi adókból származó bevételek – és az állami támogatások biztosítják.  Az önkormányzati források biztosítása érdekében egyes központi adók kezelése szintén az önkormányzati adóhatóság feladatkörébe tartozik. Ez a termőföld bérbeadásából származó jövedelem adója és a talajterhelési díj. Ezeknél az adófajtáknál a települési önkormányzatnak nincs szabályozási jogköre – a talajterhelési díj kivételével – helyi rendeleti kedvezmények, mentességek biztosítására nincs mód. A gépjárműadó egy részének átengedése az önkormányzatok részére a pandémia miatt 2020-ban megszüntetésre került, mely intézkedés évi 10 millió Ft-tal csökkenti forrásainkat.
ADÓ BEVÉTELEK ÉVES TERVE ÉS TELJESÍTÉSE 2022. december 31. 
adatok Ft-ban
	Adónemek:
	Eredeti előirányzat
	Módosított előirányzat
	Teljesítés 

2022.12.31.
	Teljesítés az eredeti előirányzathoz képest %-ban

	Építményadó
	51.500.000
	64.642.271
	64.642.271
	125,5

	Magánszemélyek kommunális adója
	7.000.000
	8.251.802
	8.251.802
	117,9

	Beszedett idegenforgalmi adó
	207.605.000
	291.049.351
	291.049.351
	140,2

	Helyi iparűzési adó
	110.000.000
	200.278.305
	200.278.305
	103,24     

	Pótlék
	1.500.000
	1.849.065
	1.849.065
	123,3

	Összesen
	377.605.000
	566.070.794
	566.070.794
	106,6


Az adóbevételek teljesülése valamennyi adónem tekintetében meghaladta az eredetileg tervezett összeget. Építményadó és magánszemélyek kommunális adója esetében ez annak köszönhető, hogy az adózási földkönyvek átvizsgálása folyamatosan történik és nagyszámú, eddig nem adózó ingatlant sikerült felderíteni. Részükre a felszótások folyamatosan kiküldésre kerülnek, a bevallás megküldése után az adó kivetése megtörtént visszamenőleg 5 évre is. A bevallások elmulasztása esetén ismételt felszólítás kerül kiküldésre, mely újbóli elmulasztása alkalmával bírság került kiszabásra. Emellett több lejárt követelést adtuk át a NAV részére behajtásra.
Az idegenforgalmi adó összege is túlteljesítette a tervezett összeget, mely egyrészt azt jelzi, hogy a pandémia után a város turizmusa visszatért a járvány előtti szintre. Másrészt annak is köszönhető, hogy a szállásadók által megküldött bevallások összevetésre kerültek az NTAK rendszerben lejelentett adatokkal. Azon szállásadók, akik az NTAK felé vendégéjszakát rögzítettek, ellenben bevallási kötelezettségüket nem teljesítették, felszólításra kerültek.
Az iparűzési adót tekintve még a 2021. év teljesítménye mutatkozik meg a befizetett adó összegében. Ezt az évet még érintették a turisztikai ágazat lezárásai, valamint az kedvezményes adómérték, de a befolyt adó kismértékben így is meghaladta a tervezett összeget. A kedvezményes – 1% - adómérték kompenzálására 63 millió Ft állami támogatásban részesültünk. 
Késedelmi pótlék esetében évről-évre stabilan másfél millió Ft körüli bevétel folyik be. 

Összességében a közhatalmi bevételeink 106,6 %-ra teljesültek. Elmondható, hogy a tervezés során reálisan mértük fel lehetőségeinket, így az önkormányzat működése nem került veszélybe. Munkánk során továbbra is törekszünk arra, hogy feltárjuk az adózásba eddig be nem vont adótárgyakat, adózókat és a hátralékokat minél nagyobb arányban behajtsuk. 
AZ EGYES ADÓNEMEKRŐL RÉSZLETESEN:

1. Építményadó:

Beadott bevallás alapján határozattal kerül kivetésre. Ezen adót március 15. és szeptember 15. napjáig az adózónak két egyenlő részletben kell megfizetnie.

Adózók száma: 1288 fő

Adó mértéke: 400.-Ft/m2

A Magyarországon élő állandó lakóhellyel rendelkező adóalanyok belterületi üdülés pihenés céljára szolgáló belterületi épületeik után a 30 % -os, zártkerti épületeik után pedig 55 %-os adókedvezménybe részesülnek.

Belterület – fizetendő adó 280.- Ft/m2

Zártkerti – fizetendő adó 180.- Ft/m2

2. Magánszemélyek kommunális adója:

Beadott bevallás alapján határozattal kerül kivetésre ez az adónem is.

Az évi adót kiküldött fizetési felhívásra két egyenlő részletben március 15. és szeptember 15. napjáig lehet megfizetni késedelmi pótlékmentesen.

Adózók száma: 1257 fő

Az adó mértéke 2017. július 1. napjától 6.000.-Ft/év adótárgyanként, illetőleg lakásbérleti jogonként. 2023. január 1-től az adó mértéke 10.000 Ft/év összegben kerül megállapításra. 
3. Idegenforgalmi adó:

Ezen adót a szállásadó szedi be a szállásdíjjal együtt a vendégtől és fizeti be az önkormányzat adószámlájára.
Az idegenforgalmi adót a szállásadó akkor is köteles megfizetni, ha ennek beszedését elmulasztotta. Az adóra méltányosság címén mérséklés, illetőleg törlés nem engedélyezhető.

Adóalanyok száma: 385 fő volt a tárgyévben.
2022. december 31. napjáig 
                   
  -  magán szállásadóktól:

 27.748.583 Ft



  -  kereskedelmi szállásadóktól:       264.196.068 Ft
                            Összesen:
291.944.651,- Ft adóbevétel folyt be.
A helyi adókról szóló 18/2015.(IX.11.) önkormányzati rendelet alapján 2017. január 1. napjától az idegenforgalmi adó mértéke 500.- Ft. 
A 239/2009.(X.20.) Kormányrendelet 2. §. szerint egyéb szálláshely szolgáltatást igénybe vevők, továbbá a Kormányrendelet 2.§ szerinti „magánszálláshely” szolgáltatást igénybe vevők esetében személyenként és vendégéjszakánként az adókedvezmény mértéke 30 %, így részükre az adó mértéke 350.- Ft /fő/vendégéjszaka.
Ezen adót az önadózás szabályai alapján kell bevallani és megfizetni a tárgyhót követő hónap 15. napjáig. 
Beszedett idegenfogalmi adó bevételének alakulása:

adatok Ft-ban
	
	2016.év
	2017. év
	2018. év
	2019. év
	2020. év
	2021. év
	2022. év

	Magánszálláshely
	13.597.000
	23.653.590
	24.796.150
	23.018.100
	1.889.318
	17.687.586
	27.017.296

	Kereskedelmi szálláshely
	165.604.640
	209.556.720
	248.484.765
	251.966.000
	69.152.300
	132.887.600
	264.927.355

	Összes befizetés
	179.201.640
	233.210.310
	273.280.915
	274.984.100
	71.041.618
	150.574.186
	291.944.651

	Adó mérték Ft/vendégéj
	450
	500
	500
	500
	500
	500
	500

	Nem kereskedelmi 

szálláshelynél 
	320
	350
	350
	350
	350
	350
	350


Ellenőrzések
2021. évben megkezdtük a 239/2009. (X. 20.) Korm. rendelet értelmében a szálláshelyek ellenőrzését. A hatósági ellenőrzés során vizsgáltuk azt, hogy

a) a szálláshely-szolgáltató a Nemzeti Turisztikai Adatszolgáltató Központ felé a regisztrációs kötelezettségének eleget tett,

b) a szálláshely-szolgáltató a Nemzeti Turisztikai Adatszolgáltató Központ irányába történő adatszolgáltatási kötelezettségének rendszeresen eleget tesz,

c) a szálláshely-szolgáltató eleget tesz a rendelet 5. §-ban foglalt rendelkezésnek, és

d) a szálláshely megfelel a bejelentésben foglalt szálláshely-üzemeltetési tevékenység e rendeletben foglalt feltételeinek.
91 db szálláshely ellenőrzésére került sor, ebből 2 szálloda, 1 üdülőház, 1 nem üzleti célú, 87 magán-és egyéb szálláshely tekintetében. Az ellenőrzés során több esetben az engedélyek módosítására szólítottuk fel a szálláshely üzemeltetőket, valamint tájékoztattuk a szállásadókat a szálláshely minősítési kötelezettségükről. A 2022. január 01-től bevezetett új eljárási rend az engedélyek kiadását és módosítását nagyban lassítja, mivel a szálláshely minősítés megléte, feltétele az új-, módosított igazolások kiállításának.
2022. évben 2176 db idegenforgalmi adóbevallást dolgoztunk fel, amely az NTAK adatszolgáltatás és a beérkezett bevallások összehasonlítása alapján történt. 
Az NTAK rendszer bevezetése részben csökkentette a szállásadók adminisztrációs terheit, mivel a Vendegem.hu online alkalmazás, illetve a kereskedelmi szálláshelyek tekintetében a saját szoftverük vezetése kiváltotta a papír alapú vendégkönyv alkalmazását. A szálláshely szoftverek alkalmasak az IFA bevallást alátámasztó kimutatás készítésére, mely alapján szállásadó ki tudja tölteni a bevallás nyomtatványt. Ez kezdetben nehezebben ment, de természetesen igény szerint a szállásadóknak segítséget nyújtottunk a kitöltéshez. Mára már a bevallások jelentősebb része elektronikusan kerül beküldésre, mely a program verzió módosítása óta megnehezíti a feldolgozást.  
4. Helyi iparűzési adó:

Adó mértéke:

· állandó jelleggel végzett vállalkozási tevékenység esetében a nettó árbevétel 2%-a

Adózók száma: 455 
A kis-és középvállalkozások részére az adó mértéke 2020. évtől 1%. Ahogy már fentebb említettük, a kieső adóbevétel ellentételezésére állami kompenzációban részesültünk 63 millió Ft összegben. 

5. Gépjárműadó

Az 2013. január 1. napjától 2019. december 31. napig a befolyt gépjárműadó 40%-a az Önkormányzat bevétele volt. A Magyarország 2020. évi központi költségvetéséről szóló 2019. évi LXXI. törvény (a továbbiakban: Kvtv.) 2020. június 18-tól hatályos 37. § (1) bekezdés a) pontja szerint a gépjárműadóról szóló törvény alapján a belföldi gépjárművek után a települési önkormányzatot az általa 2020. évben beszedett gépjárműadó nem illeti meg. Az új szabályozás alapján a települési önkormányzat által 2020.  január 1-jétől beszedett gépjárműadó teljes összege a központi költségvetést illeti meg.
Tervezett adóbevételek és azok teljesülése 2001 és 2022 között:


adatok Ft-ban
	Év
	Terv Ft-ban
	Teljesítés Ft-ban
	Teljesítés %-a

	2001.
	110.373.000
	127.774.147
	116

	2002.
	125.150.000
	148.097.561
	118

	2003.
	154.553.000
	180.136.962
	116

	2004.
	177.535.000
	202.877.525
	114

	2005.                                              
	210.600.000
	227.339.299
	108

	2006.          
	221.757.000
	269.423.316
	121

	2007. 
	257.453.000
	299.567.713
	116

	2008. 
	295.000.000
	320.904.358
	109

	2009. 
	304.062.000
	354.496.865
	117

	2010. 
	327.200.000
	312.049.304
	95

	2011. 
	320.500.000
	327.827.222
	102

	2012.
	319.000.000
	325.940.946
	102

	2013.
	309.000.000
	337.804.269
	109

	2014.
	320.000.000
	361.833.193
	113

	2015.
	339.500.000
	383.686.592
	113

	2016. 
	359.000.000
	408.080.978
	114

	2017. 
	409.500.000
	479.689.696
	117

	2018.
	473.000.000
	561.640.513
	119

	2019.
	542.000.000
	598.175.223
	109

	2020.
	408.000.000
	345.665.568
	85

	2021.
	370.000.000
	310.730.448
	84

	2022.
	377.605.000
	566.070.794
	106,6


ADÓHÁTRALÉKOK ALAKULÁSA

Felszámolások lezárulta miatt 16 adóalany adótartozása került behajthatatlannak minősítésre. A törlés folyamatát jogszabály írja elő, így ez az összeg az elévülésig még adóhátralékként kezelendő. 
A hátralékosoknak a felszólítások folyamatosan kiküldésre kerülnek. A határidő lejártát követően a végrehajtási eljárások kezdeményezésre kerülnek.  

Adóhátralék a 2022. december 31. állapot szerint:
                                                                                       adatok Ft-ban

	
	Építményadó
	Magánszemélyek kommunális adója
	Idegenforgalmi adó
	Helyi iparűzési adó
	Pótlék
	Összesen

	Hátralék összege
	1.850.595

	658.373

	2.908.100
	5.462.619

	1.250.887

	13.678.575

	-ebből felszámolás alatt álló vagy törölt adózó behajthatatlannak minősített tartozása, 
	0
	0
	0
	760.879

	750.731

	1.511.610

	Nav részére behajtásra átadott tartozás
	0
	0
	0
	1.510.298
	364.565
	1.874.863

	Elhunyt adózó tartozása (örökös még nem tisztázott)
	264.280
	33.000
	0
	
	6.116
	303.396

	Külföldi adózó tartozása, akit nem tudunk elérni
	
	142.000
	0
	
	61.125
	203.125


AZ ADÓÜGYI FELADATOK ELLÁTÁSÁNAK SZEMÉLYI FELTÉTELEI:
A Zalakarosi Közös Önkormányzati Hivatalban 2022. január 1-től február közepéig 1 fő teljes munkaidőben látta el a feladatokat. 2022. február 19. naptól 2 fő teljes munkaidőben végzi az adóügyi feladatokat.
Az adóügyi ügyintézők munkája sokrétű, az adókivetésen, beszedésen, az adóhátralékok behajtásán, könyvelésén, utaláson, az ellenőrzésen kívül sok egyéb feladatot is el kell látniuk:

· végrehajtási, hagyatéki eljáráshoz - közjegyző, illetve más önkormányzatok megkeresése alapján - adó és értékbizonyítvány kiállítása

· adózók kérelmére adóigazolások kiállítása,
· rendőri szervek megkeresésére bírság behajtása
· más szerveknél, önkormányzatoknál kimutatott adók módjára behajtandó köztartozások beszedése.
· szálláshelyek működésének engedélyezésével, módosításával, valamint megszüntetésével kapcsolatos feladatok. 

Az adók nyilvántartása, feldolgozása, könyvelése az ASP program használatával történik, amely 2022. december közepétől verzióváltáson, és felület átalakításon ment keresztül éles síkon. Az újonnan fejlesztett program nagyban nehezíti, lassítja a mindennapos munkákat, mivel az ügyiratok, adatok feldolgozása során a rendszer folyamatosan hibára fut, melyet nem lehet javítani. 
Határozati javaslat:

Zalakaros Város Önkormányzat Képviselőtestülete az adóügyi feladatok ellátásáról szóló tájékoztatót elfogadja. 
Határidő: azonnal
Felelős: Torma László aljegyző
Operatív ügyintézést nem igényel.
Zalakaros 2023. május 04.
           Torma László
                                                                                                               aljegyző  

